กฎ กกฎ ก.ค.ฉบับที่2 (พ.ศ.2525)ออกตามความในพระราชบัญญัติระเบียบข้าราชการครูพ.ศ.2523ว่าด้วยการกำหนดระดับเงินเดือนของตำแหน่งข้าราชการครู------------------- อาศัยอำนาจตามความในมาตรา7(2) และมาตรา 30 วรรคสอง แห่งพระราชบัญญัติระเบียบข้าราชการครู พ.ศ.2523 ก.ค.โดยได้รับอนุมัติจากคณะรัฐมนตรี ออกกฎ ก.ค.ไว้ ดังต่อไปนี้ ข้อ1 ตำแหน่งข้าราชการครูซึ่งมีหน้าที่เป็นผู้สอนในหน่วยงานทางการศึกษาให้ได้รับเงินเดือนดังนี้ (1)ครู 1 ให้ได้รับเงินเดือนระดับ 1 ถึงระดับ 3 (2)ครู 2 ให้ได้รับเงินเดือนระดับ 2 ถึงระดับ 4 (3)อาจารย์ 1 ให้ได้รับเงินเดือนระดับ 3 ถึงระดับ 5 (4)อาจารย์ 2 ให้ได้รับเงินเดือนระดับ 5 ถึงระดับ 6 (5)อาจารย์ 3 ให้ได้รับเงินเดือนระดับ 6 ถึงระดับ 8 และถ้าอาจารย์ 3 ผู้ใดเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค.กำหนด และได้ผ่านการประเมินตามวิธีการที่ก.ค.กำหนดแล้วให้ได้รับเงินเดือนในระดับ 9 ได้เมื่อได้รับเงินเดือนถึงขั้นต่ำของระดับ 9 (6) ผู้ช่วยศาสตราจารย์ ให้ได้รับเงินเดือนระดับ 5 ถึงระดับ 7และถ้าผู้ช่วยศาสตราจารย์ผู้ใดเป็นผู้ชำนาญการและมีผลงานทางวิชาการตามหลักเกณฑ์ที่ ก.ค. กำหนด และได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ 8 ได้เมื่อได้รับเงินเดือนถึงขั้นต่ำของระดับ 8 (7) รองศาสตราจารย์ ให้ได้รับเงินเดือนระดับ 6 ถึงระดับ 8และถ้ารองศาสตราจารย์ผู้ใดเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค.กำหนด และได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ 9 ได้เมื่อได้รับเงินเดือนถึงขั้นต่ำของระดับ 9 (8) ศาสตราจารย์ ให้ได้รับเงินเดือนระดับ 7 ถึงระดับ 9และถ้าศาสตราจารย์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ ก.ค. กำหนด และได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนระดับ 10 ได้เมื่อได้รับเงินเดือนถึงขั้นต่ำของระดับ 10 ข้อ 2ตำแหน่งข้าราชการครูซึ่งมีหน้าที่เป็นผู้บริหารและให้การศึกษาในหน่วยงานทางการศึกษาให้ได้รับเงินเดือนดังนี้ (1) ผู้ช่วยครูใหญ่หรือผู้ช่วยหัวหน้าศูนย์ 1 ให้ได้รับเงินเดือนระดับ 2 ถึงระดับ 4 และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค.กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ 5 ได้ (2) ครูใหญ่หรือหัวหน้าศูนย์ 1ให้ได้รับเงินเดือนระดับ 3 ถึงระดับ 5 และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินในระดับ 6 ได้ (3)ผู้ช่วยศาสตราจารย์ใหญ่หรือผู้ช่วยหัวหน้าศูนย์ 2ให้ได้รับเงินเดือนระดับ 3 ถึงระดับ 5และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค. กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ 6 ได้ (4) อาจารย์ใหญ่หรือหัวหน้าศูนย์ 2 ให้ได้รับเงินเดือนระดับ 5 ถึงระดับ 6 และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค.กำหนดและได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ7 ได้ (5) ผู้ช่วยผู้อำนวยการโรงเรียน ผู้ช่วยผู้อำนวยการวิทยาลัย ผู้ช่วยผู้อำนวยการศูนย์ หรือผู้ช่วยผู้อำนวยการวิทยาเขต ให้ได้รับเงินเดือนระดับ 5 ถึงระดับ 6 และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ 7 ได้ (6)ผู้อำนวยการโรงเรียนผู้อำนวยการวิทยาลัย ผู้อำนวยการศูนย์หรือผู้อำนวยการวิทยาเขตให้ได้รับเงินเดือนระดับ 7และถ้าผู้ดำรงตำแหน่งดังกล่าวผู้ใดดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ค. กำหนดและได้ผ่านการประเมินตามวิธีการที่ก.ค.กำหนดแล้ว ให้ได้รับเงินเดือนในระดับ 8 ได้ ข้อ3 ข้าราชการครูตามข้อ 2 อาจได้รับเงินเดือนสูงขึ้นได้ตามหลักเกณฑ์ดังนี้ (1)ผู้ช่วยครูใหญ่หรือผู้ช่วยหัวหน้าศูนย์ 1ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 1และได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ 5ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 5 (2) ครูใหญ่หรือหัวหน้าศูนย์ 1ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 2 และได้ผ่านการประเมินตามวิธีการที่ ก.ค.กำหนดแล้ว ให้ได้รับเงินเดือนในระดับ 6ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 6 (3) ผู้ช่วยอาจารย์ใหญ่หรือผู้ช่วยหัวหน้าศูนย์2 ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 2และได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ 6ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 6 (4) อาจารย์ใหญ่หรือหัวหน้าศูนย์ 2ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 3และเป็นผู้ชำนาญการและมีผลงานทางวิชาการตามหลักเกณฑ์ที่ ก.ค. กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ 7 ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ7 (5) ผู้ช่วยผู้อำนวยการโรงเรียน ผู้ช่วยผู้อำนวยการวิทยาลัย ผู้ช่วยผู้อำนวยการศูนย์หรือผู้ช่วยผู้อำนวยการวิทยาเขตผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 3และเป็นผู้ชำนาญการและมีผลงานทางวิชาการตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ 7ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 7 (6) ผู้อำนวยการโรงเรียน ผู้อำนวยการวิทยาลัย ผู้อำนวยการศูนย์ หรือผู้อำนวยการวิทยาเขตผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์3 และเป็นผู้ชำนาญและการมีผลงานทางวิชาการตามหลักเกณฑ์ที่ ก.ค. กำหนดและได้ผ่านการประเมินตามวิธีการตามที่ ก.ค. กำหนดแล้วให้ได้รับเงินเดือนในระดับ 8 ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 8 ถ้าผู้ดำรงตำแหน่งตาม (6) ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ 3และเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค. กำหนด และได้ผ่านการประเมินตามวิธีการที่ ก.ค. กำหนดแล้ว ให้ได้รับเงินเดือนในระดับ 9 ได้เป็นพิเศษเฉพาะรายเมื่อได้รับเงินเดือนถึงขั้นต่ำของระดับ 9 ข้อ 4ตำแหน่งข้าราชการครูซึ่งมีหน้าที่เกี่ยวกับการให้การศึกษาที่ไม่สังกัดโรงเรียน วิทยาลัยหรือสถานศึกษาที่เรียกชื่ออย่างอื่นของกระทรวงศึกษาธิการให้ได้รับเงินเดือนดังนี้ (1) สารวัตรนักเรียนและนักศึกษา ให้ได้รับเงินเดือนในระดับ 2 ระดับ 3ระดับ 4 ระดับ 5 หรือระดับ 6 ได้ตามหลักเกณฑ์และวิธีการที่ ก.ค.กำหนด (2) ศึกษานิเทศก์ ให้ได้รับเงินเดือนในระดับ 4 ระดับ 5 หรือระดับ 6 ได้ตามหลักเกณฑ์และวิธีการที่ ก.ค. กำหนด ถ้าศึกษานิเทศก์ผู้ใดเป็นผู้ชำนาญการพิเศษและมีผลงานทางวิชาการตามหลักเกณฑ์ที่ก.ค. กำหนดและได้ผ่านการประเมินตามวิธีการที่ ก.ค. กำหนดแล้วให้ได้รับเงินเดือนในระดับ 7 ได้เมื่อได้รับเงินเดือนถึงขั้นต่ำของระดับ 7 ถ้าศึกษานิเทศก์ผู้ใดเป็นผู้เชี่ยวชาญและมีผลงานทางวิชาการตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ก.ค. กำหนดแล้ว ให้ได้รับเงินเดือนในระดับ 8 ได้เมื่อได้รับเงินเดือนถึงขั้นต่ำของระดับ 8 ถ้าศึกษานิเทศก์ผู้ใดเป็นผู้เชี่ยวชาญพิเศษและมีผลงานทางวิชาการตามหลักเกณฑ์ที่ ก.ค.กำหนดและได้ผ่านการประเมินตามวิธีการที่ก.ค. กำหนดแล้วให้ได้รับเงินเดือนในระดับ 9 ได้เมื่อได้รับเงินเดือนถึงขั้นต่ำของระดับ 9 (3) ผู้ช่วยศึกษาธิการอำเภอให้ได้รับเงินเดือนในระดับ 4 หรือระดับ 5 ได้ตามหลักเกณฑ์และวิธีการที่ ก.ค. กำหนด (4)ศึกษาธิการอำเภอ ให้ได้รับเงินเดือนในระดับ 5 หรือระดับ 6ได้ตามหลักเกณฑ์และวิธีการที่ ก.ค. กำหนด (5) ผู้ช่วยศึกษาธิการจังหวัดให้ได้รับเงินเดือนในระดับ 5 หรือระดับ 6 ได้ตามหลักเกณฑ์และวิธีการที่ ก.ค. กำหนด (6) ศึกษาธิการจังหวัด ให้ได้รับเงินเดือนในระดับ 6ระดับ 7 หรือระดับ 8 ได้ตามหลักเกณฑ์และวิธีการที่ ก.ค. กำหนด (7) ผู้ช่วยศึกษาธิการเขต ให้ได้รับเงินเดือนในระดับ 6 หรือระดับ 7ได้ตามหลักเกณฑ์และวิธีการที่ ก.ค. กำหนด (8)ศึกษาธิการเขต ให้ได้รับเงินเดือนในระดับ 8 ได้ตามหลักเกณฑ์และวิธีการที่ ก.ค. กำหนด (9)ผู้ช่วยหัวหน้าการประถมศึกษากิ่งอำเภอ ให้ได้รับเงินเดือนในระดับ 4 หรือระดับ 5 ได้ตามหลักเกณฑ์และวิธีการที่ ก.ค. กำหนด (10) หัวหน้าการประถมศึกษากิ่งอำเภอ ให้ได้รับเงินเดือนในระดับ 4หรือระดับ5ได้ตามหลักเกณฑ์และวิธีการที่ ก.ค. กำหนด (11) ผู้ช่วยหัวหน้าการประถมศึกษาอำเภอ ให้ได้รับเงินเดือนในระดับ 4หรือระดับ 5 ได้ ตามหลักเกณฑ์และวิธีการที่ ก.ค. กำหนด (12) หัวหน้าการประถมศึกษาอำเภอ ให้ได้รับเงินเดือนในระดับ 5 หรือระดับ 6ได้ตามหลักเกณฑ์และวิธีการที่ ก.ค. กำหนด (13)ผู้ช่วยผู้อำนวยการการประถมศึกษาจังหวัด ให้ได้รับเงินเดือนในระดับ 5 หรือระดับ 6 ได้ตามหลักเกณฑ์และวิธีการที่ ก.ค. กำหนด (14) ผู้อำนวยการการประถมศึกษาจังหวัด ให้ได้รับเงินเดือนในระดับ 6 ระดับ 7 หรือระดับ 8 ได้ตามหลักเกณฑ์และวิธีการที่ ก.ค. กำหนด (15)ผู้ช่วยผู้อำนวยการประถมศึกษากรุงเทพมหานคร ให้ได้รับเงินเดือนในระดับ 5หรือระดับ 6 ได้ตามหลักเกณฑ์และวิธีการที่ ก.ค. กำหนด (16) ผู้อำนวยการประถมศึกษากรุงเทพมหานคร ให้ได้รับเงินเดือนในระดับ 6 ระดับ 7 หรือระดับ 8 ได้ตามหลักเกณฑ์และวิธีการที่ ก.ค.กำหนด ให้ไว้ ณ วันที่ 11 พฤษภาคม พ.ศ. 2525 ขุนทองภูผิวเดือนรัฐมนตรีช่วยว่าการรักษาราชการแทนรัฐมนตรีว่าการกระทรวงศึกษาธิการประธาน ก.ค.+--------------------------------------------------------------------------------------------------------+หมายเหตุ:-เหตุผลในการประกาศใช้กฎ ก.ค. ฉบับนี้ คือโดยที่มาตรา 30 วรรคสอง แห่งพระราชบัญญัติระเบียบข้าราชการครู พ.ศ. 2523 บัญญัติให้ระดับเงินเดือนของตำแหน่งข้าราชการครูตำแหน่งต่าง ๆ เป็นไปตามที่กำหนดในกฎ ก.ค.จึงจำเป็นต้องออกกฎ ก.ค. นี้